  Майя Бывальцева Удмуртиысь Владислав Лекомцев Словениын суй-пыдзыя сӧсыр луись но ляб адӟись спортсменъёслэн куасэн бызьылонъя но биатлонъя Дуннелэн кубокез понна нюръяськонлэн нырысетӥ люкетаз бӧрсьысь кыкетӥ ӵошатсконын зарни медаль утӥз. Со сярысь Калыккуспо паралимпи комитетлэн сайтаз ивортӥзы. 4-тӥ южтолэзе 1 иськеме спринт амалын ӵошатсконъёс ортчизы Квалификациын Владислав Лекомцев Франциысь Бенжамин Давьелы 1 секунд пала келяз. Но полуфиналын но финалын ассэ азьпалтыны нокинлы ӧз сёты ни. Озьы, улосчимы кыкетӥзэ зарни медаль утӥз, француз кыкетӥ инты басьтӥз, куинетӥ интыын - Татарстанысь Рушан Миннегулов. Тодэ вайытом, нунал азьвыл Владислав Лекомцев 7,5 иськеме эркын амалэн бызёнын вормиз. Тегъёс: Спорт Удмуртия Россия ВладиславЛекомцев куасэнбызьылон ДуннелэнКубокез  